Publication: Magyar Közlöny
Issue: MK-2004-20 (Year: 2004, Number: 20)
Era: 2004-2010
Section: szóló 1023/2001. (III.14.) Korm. határozat 20. pontja, továbbá a Miniszterelnöki Hivatalról szóló 148/2002.
Paragraph Index: 708

3. A Testület elnöke a közpénzek felhasználása feletti ellenõrzéssel összefüggõ feladatok ellátásával megbízott politikai államtitkár (a továbbiakban: közpénzügyi államtitkár). A Testület állandó tagjai az Igazságügyi Minisztérium, a Belügyminisztérium, a Közpénzügyi Államtitkárság, a Kormányzati Ellenõrzési Hivatal, a Vám- és Pénzügyõrség Országos Parancsnoksága, az Országos Rendõrfõkapitányság, a Nemzetbiztonsági Hivatal képviselõje, valamint az OLAF (Európai Csalásellenes Hivatal) Koordinációs Iroda vezetõje. A Kormány felkéri az Állami Számvevõszék elnökét, és a legfõbb ügyészt, hogy képviselõik útján a Testület munkájában vegyenek részt. A Kormány biztosítani kívánja, hogy a Testületben többségi arányban a civil szféra képviselõi is reprezentálva legyenek, ennek érdekében részvételre felkéri az adott területhez kapcsolódó legjelentõsebb társadalmi szervezeteket (egyetemek, Transparency International, Magyar Tudományos Akadémia, közvélemény-kutató szervezetek stb.). A Testület elnöke eseti jelleggel a Testület munkájában történõ részvételre más szervek képviselõit, illetve független szakértõket is meghívhat az igazságügy-miniszter és a belügyminiszter képviselõjének egyetértésével. A Testület az alakuló ülésen elfogadja ügyrendjét és meghatározza éves munkatervét.

Source: https://magyarkozlony.hu/hivatalos-lapok/ad5a6d3181dd8ffe87ca2d6ae8768824607e927f/dokumentumok/ba9b2c192a8f1199dc0b1d0d22237333e07a4429/letoltes